burgasdotpro/wikipedia huggingface dataset:
Rozvojový program Spojených národov

Rozvojový program Spojených národov alebo Rozvojový program OSN (skratka UNDP, z angl. "United Nations Development Programme") je zvláštna inštitúcia OSN vytvorená v roku 1966, ktorá zodpovedá za riadenie a koordináciu rozvojových projektov a poskytovanie technickej pomoci. Pomáha pri prieskume nerastných zdrojov, pri vyhodnocovaní priemyselného, obchodného a vývozného potenciálu, v transfere technológií, pri profesnom vzdelávaní a pri programoch ekonomického a sociálneho plánovania.
Zuzana Bartošová

Zuzana Bartošová (* 30. október 1946, Bratislava) je slovenská historička umenia, zameriava sa hlavne na moderné slovenské výtvarné umenie.
V rokoch 1964 – 1969 študovala dejiny umenia na Filozofickej fakulte Univerzity Komenského v Bratislave (školiteľ: doc. PhDr. Radislav Matuštík, CSc.), diplomová práca "Ilustrácia generácie 2. svetovej vojny".
Dizertačnú prácu „Neoficiálna slovenská výtvarná scéna 70. a 80. rokov XX. storočia“ obhájila na Univerzite Palackého v Olomouci v Česku.
Kariéra.
Zaoberá sa výtvarným umením 20. storočia, prevažne tematikou neoficiálneho umenia 70. a 80. rokov 20. storočia na Slovensku, v ktorej patrí medzi svetovú špičku. Je členkou AICA (International Association of Art Critics) a UHSS (Umeleckohistorická spoločnosť Slovenska).
Populačný fond Spojených národov

Populačný fond Spojených národov alebo Populačný fond OSN ("United Nations Population Fund", skr. UNFPA) je fond OSN, ktorý vznikol v roku 1969 ako "United Nations Fund for Population Activities" (názov sa zmenil v roku 1987) pod správou Rozvojového fondu OSN. V roku prešiel pod správu Valného zhromaždenia OSN.
Program je rozdelený do štyroch oblastí, a to Arabské štáty a Európa, Ázia a Pacifik, Latinská Amerika a Karibik a subsaharská Afrika. Pracuje vo viac ako 140 krajinách, teritóriách a oblastiach.
Svetová poštová únia

Svetová poštová únia, zriedkavejšie prekladané ako Univerzálna poštová únia alebo (vzhľadom na starší názov organizácie nevhodne) Všeobecná poštová únia (skratka UPU, , ) je medzinárodná organizácia, ktorá koordinuje poštové politiky medzi členskými krajinami, a teda svetový poštový systém. Každá členská krajina súhlasí s rovnakou sadou podmienok na zabezpečenie medzinárodných poštových záväzkov. Sídlo UPU je vo švajčiarskom Berne, Európska rada UPU sídli v Bratislave. Založená bola 9. októbra 1874 v Berne pod názvom "Všeobecná poštová únia", od roku 1878 má súčasný názov.
Porsche Tennis Grand Prix

Porsche Tennis Grand Prix je oficiálny názov turnaja hraného od roku 2009 vždy na jar v nemeckom Stuttgarte. Do roku 2008 sa turnaj hrával v októbri.
Je to profesionálny ženský turnaj kategórie Premier Tournaments na okruhu WTA Tour založený v roku 1978. 
Víťazka v dvojhre má na výber medzi finančnou odmenou alebo športovým automobilom značky Porsche.
Fiodor Nikolajevič Jurčichin

Fiodor Nikolajevič Jurčichin (; * 3. január 1959, Batumi) je od júla 1997 ruský kozmonaut, člen oddielu kozmonautov RKK Energija. Roku 2002 vzlietol na palube raketoplánu Atlantis (let STS-112) k Medzinárodnej vesmírnej stanici (ISS) a roku 2007 absolvoval polročný vesmírny let na ISS ako kapitán Expedície 15. Celkom vo vesmíre strávil 672 dní.
Život.
Mladosť.
Fiodor Jurčichin pochádza z adžarského mesta Batumi, narodil sa v robotníckej rodine, po matke je gréckej národnosti. V roku 1983 absolvoval Moskovský letecký inštitút. Potom nastúpil do spoločnosti RKK Energija, tu okrem iného slúžil na vedeckovýskumnej lodi "Kozmonaut Jurij Gagarin". Neskôr bol pridelený do Strediska riadenia letov (CUP), naposledy ako asistent vedúceho letov programu Mir-NASA.
Kozmonaut.
V polovici deväťdesiatych rokov sa prihlásil na kozmonautický výcvik, prešiel lekárskymi prehliadkami a 15. októbra 1996 získal súhlas Hlavnej lekárskej komisie na prípravu. Rozhodnutím Štátnej medzirezortnej komisie bol 28. júla 1997 odporučený do oddielu kozmonautov RKK Energija, 14. októbra 1997 bol v Energiji formálne zaradený na pozíciu kandidáta na kozmonauta. Absolvoval dvojročnú všeobecnú kozmickú prípravu v Stredisku prípravy kozmonautov J. A. Gagarina a 1. decembra 1999 získal kvalifikáciu skúšobný kozmonaut.
Od februára 2000 bol zaradený medzi kozmonautov pripravujúcich sa v CPK na lety na Medzinárodnú vesmírnu stanicu (ISS). V auguste 2001 bol zaradený do posádky letu STS-112, od septembra sa pripravoval v Johnsonovom vesmírnom stredisku v Houstone.
Prvý let.
Do vesmíru odštartoval 7. októbra 2002 na palube raketoplánu Atlantis letu STS-112. Úlohou misie bolo dopraviť a namontovať na ISS jednak časť nosníka stanice a ďalej pár panelov so slnečnými článkami. Atlantis pristál 18. októbra po 10 dňoch, 19 hodinách a 59 minútach letu.
Medzi letmi.
Od decembra 2003 do marca 2006 bol zaradený do záložnej posádky Expedície 13 najprv s Johnom Herringtonom (do začiatku roku 2005) a Dmitrijom Kondratievom (do januára 2004), potom s Johnom Grunsfeldom a Olegom Kotovom.
V júli 2005 bol zaradený do skupiny 15/16/17, z ktorej sa zostavovali posádky Expedícii 15 až 17. V máji 2006 bol menovaný za veliteľa Expedície 15.
Druhý let.
K svojmu druhému letu vzlietol 7. apríla 2007 v Sojuze TMA-10 (ako kapitán) s Olegom Kotovom (palubný inžinier) a vesmírnym turistom Charlesom Simonyim. Členovia Expedície 15 prevzali stanicu od Expedície 14, ktorej dvaja členovia (Michael Lopez-Alegria a Michail Ťurin) so Simonyim po týždni pristáli na Sojuze TMA-9, pričom zostávajúca členka Expedície 14 – Sunita Williamsová prešla do novej posádky. V júni 2006 raketoplán Atlantis priviezol Claytona Andersona, ktorý nahradil Williamsovú. Počas letu Jurčichin trikrát vystúpil do vesmíru, spolu na 18 hodín 44 minút. V októbri 2007 Jurčichin a Kotov odovzdali stanicu nasledovníkom z Expedície 16 a 21. októbra pristáli na Zemi.
Jurčichin je ženatý, má dve dcéry.
Václav Rabas (organista)

Václav Rabas (* 14. august 1933, Dolní Bezděkov, Česko – † 20. apríl 2015, Pardubice, Česko) bol český organista a pedagóg.
Absolvoval konzervatórium a Akadémiu múzických umení v Prahe (prof. Jiří Reinberger). 
Zvíťazil na medzinárodných súťažiach (napríklad 1. cena súťaže konzervatórií Česko-Slovenska v roku 1951, 1. cena z festivalu Pražská jar 1958) a bol profesorom na pražskej HAMU a pardubickom konzervatóriu (študenti: Aleš Bárta, Pavel Svoboda). V roku 1989 získal titul Národný umelec.
Emil Skákala

Ing. Emil Skákala (* 6. august 1922, Leopoldov – † 27. júl 1990, Bratislava) bol slovenský krasokorčuliar, predseda Krasokorčuliarskeho oddielu Slovan Bratislava, predseda Československého krasokorčuliarskeho zväzu v Prahe, medzinárodný rozhodca v tancoch na ľade, zástupca Československa v ISU, International Skating Union, riaditeľ ZARES, Záhradníctvo a rekreačné služby mesta Bratislavy, vládny splnomocnenec pre Wiener Internationale Gartenschau WIG 1964.
Životopis.
Detstvo prežil v Leopoldove. Ako desaťročný sa presťahoval do Bratislavy. Vyštudoval učiteľskú a obchodnú akadémiu. Počas štúdia sa venoval aktívne krasokorčuľovaniu. Najskôr ako pretekár v kategórii jednotlivcov, neskôr v párovej jazde a napokon v tancoch na ľade. Jeho partnerkou bola legendárna Hilda Múdra. Zúčastnil sa niekoľkých Majstrovstiev Slovenska a ČSSR, získal titul Majster Slovenska a Moravy, Akademických majstrovstiev sveta v Špindlerovom Mlýne a v Davose. Po skončení aktívnej činnosti získal kvalifikáciu trénera a rozhodcu prvej triedy. Rozhodoval na Majstrovstvách Európy a Majstrovstvách sveta v krasokorčuľovaní. Viac než 30 rokov pôsobil v zodpovedných funkciách:
Aj jeho zásluhou vyrástlo v tom čase na Slovensku mnoho talentovaných a úspešných krasokorčuliarov a trénerov. Patria medzi nich Karol Divín, Eva Grožajová, Marian Filc, Júlia Golonková, Liana Drahová, Vlachovská, Bartošievič, Diana Skotnická a Martin Skotnický, Ondrej Nepela, Miroslav Šoška a Jozef Sabovčík.
Popri zamestnaní študoval na Vysokej škole ekonomickej v Bratislave, ktorú úspešne ukončil v roku 1950. Nastúpil do ZARESu ako plánovač. Roku 1952 sa stal riaditeľom ZARESu. Tu pôsobil 3 desiatky rokov, až kým roku 1982 neodišiel do dôchodku.
V období jeho riaditeľovania bola Bratislava kvitnúcou oázou najmä na jar, keď na námestiach a uliciach rozkvitlo státisíce tulipánov. Bol zakladateľom medzinárodnej kvetinovej výstavy Flóra Bratislava.
Bol iniciátorom mnohých krasokorčuliarskych súťaží, ako napr. Veľká cena SNP, Veľká cena Bratislavy, ľadovej revue To je moja melódia a Poďte s nami. V tomto období boli častými hosťami Bratislavy ľadové revue Wiener Eisrevue a Holiday on Ice.
Derek Riggs

Derek Riggs (* 13. február, 1958 Portsmouth, Anglicko) je súčasný britský umelec, ktorého mediálne najznámejším počinom bolo vytvorenie maskota pre heavy metalovú skupinu Iron Maiden. Jeho meno bolo "Eddie" a je na obálkach väčšiny ich albumov. 
Je tiež známy pre spoluprácu so skupinou Gamma Ray.
OGC Nice

Olympique Gymnaste Club de Nice-Côte d'Azur, (OGC Nice) je francúzsky futbalový klub hrajúci prvú najvyššiu francúzsku ligu. Bol založený 19. júla 1904. Sídli v meste Nice. Domáce zápasy hráva na štadióne Allianz Riviera.
Jan Morávek (futbalista)

Jan Morávek (* 1. november 1989, Praha) je český futbalista, ktorý hráva na pozícii vysunutého stredopoliara. V súčasnosti je hráčom nemeckého klubu Schalke 04, kam prestúpil z Bohemians 1905 v lete 2009 a zmluvu tu podpísal na štyri roky. Je považovaný za talent českého futbalu.
Jan Morávek

Jan Morávek môže byť:
Súdne lekárstvo

Súdne lekárstvo alebo forenzná medicína je samostatný odbor v systéme medicínskych vied. Je jedným z najstarších špeciálnych medicínskych odborov a historicky sa vyvinul z lekárskej kriminalistiky. Rozoberá, vysvetľuje a zodpovedá otázky lekárskej a biologickej povahy, teda aplikuje medicínske poznatky pre potreby práva a zdravotníctva. Pomáha tak riešiť najmä skutkové a dôkazové otázky. Objektívny súdnolekársky nález je často podkladom pre vysvetlenie pôvodu a príčiny tohto nálezu. 
Súdne lekárstvo je praktickým medicínskym odborom dávaným na uroveň klinických disciplín. Vo svojej práci používa a využíva metódy a poznatky rôznych odvetví lekárskej vedy, akými sú napr. patológia, biochémia, hematológia, traumatológia, resuscitácia, genetika, mikrobiológia, farmakológia atď., má však aj vlastné špecifické metódy, napr. dopravnú medicínu a výskum alkoholu, využíva aj iné prírodné vedy (analytická chémia, entomológia). 
Súdne lekárstvo má značný interdisciplinárny dosah a okrem iného je úzko späté s právnou sústavou a najmä s medicínskym právom. Má významné preventívne zameranie proti mnohým negatívnym spoločenským javom (kriminálne násilie, dopravná a pracovná nehodovosť, samovražednosť, alkoholizmus, drogová závislosť a pod.).
Tibor Gáll

Tibor Gáll (* 2. august 1930, Košice – † 13. november 2021) bol slovenský maliar a grafik.
Životopis.
Tibor Gáll žil a tvoril v Košiciach. Po úspešnom absolvovaní grafickej špeciálnej školy Vincenta Hložníka na bratislavskej Vysokej škole výtvarných umení sa definitívne sa usadil v roku 1956. Spočiatku sa venoval najmä grafickej tvorbe. V rokoch 19611999 pôsobil ako pedagóg na "Katedre výtvarnej výchovy" Filozofickej fakulte UPJŠ v Prešove. Od roku 1964 sa začal významnejšie venovať maliarstvu.
V začiatkoch svojho pôsobenia sa intenzívne venoval knižnej ilustrácii. Je autorom monumentálno-dekoratívnych diel vytvorených rôznymi technikami, z ktorých sú najviac významné farebnou kvalitou – artprotisy. Prvú výstavu mal v roku 1955 na VII. krajskej výstave. Samostatne predstavil výsledky svojej práce na zhruba 30 výstavách. Výstava vo Východoslovenskej galérii v roku 2015 obsahovala súbor 200 diel.
Purple Haze

„Purple Haze“ je pieseň Jimiho Hendrixa zložená v roku 1966. Nahratá a vydaná bola o rok neskôr ako singel v Spojenom kráľovstve a USA. Objavila sa na debutovom albume Are you Experienced skupiny The Jimi Hendrix Experience. Pieseň sa stala akýmsi "prototypom psychedelickej drogovej piesne šesťdesiatych rokov" a často je označovaná ako jedna z najlepších Hendrixových piesní, pre niektorých je tiež jeho "signature song".
Pieseň vznikla údajne po tom čo Chas Chandler, jeho manažér, počul hrať Hendrixa v zákulisí riff a chcel aby k tomu napísal text. Text bol pravdepodobne napísaný v šatni v klube "Upper Cut Club" v roku 1966.
Singel vyšiel v Spojenom kráľovstve 17. marca 1967 (pod číslom 604001) a v rebríčkoch sa umiestnil na 39. mieste (vrchol dosiahol na tretej priečke, pričom sa v rebríčkoch udržal štrnásť týždňov). V USA vyšiel 19. júna toho istého roku, kde v rebríčkoch obsadil 65. miesto.
V roku 2005 časopis Q zaradil "Purple Haze" na prvé miesto v jeho zozname 100 najlepších gitarových piesní. Časopis Rolling Stone pieseň umiestnil na 17. miesto ich rebríčku "500 Greatest Songs of All Time". Austrálska hudobná stanica MAX zaradila túto skladbu na 17. miesto ich "Rock Songs: Top 100".
Rudolf Pribiš

Rudolf Pribiš (* 19. marec 1913, Rajec – † 3. júl 1984, Bratislava) bol slovenský sochár a výtvarný pedagóg, významný predstaviteľ slovenského umenia 20. storočia a socialistického realizmu v sochárstve.
Štúdium.
Študoval na meštianskej škole (1923) a na gymnáziu v Trenčíne (19241931). Podľa rodinnej tradície (otec bol pernikár) sa vyučil za medovníkara. Začiatkom 30. rokov odišiel študovať medicínu do Prahy (19311933), ale nakoniec sa rozhodol pre výtvarné umenie. Navštevoval Odbor kreslenia ČVUT (1934) a potom neskôr Akadémiu výtvarných umení (19351937), kde študoval pod vedením Prof. Otakara Španiela (18811955). 
Počas rokov 19391940 pokračoval v štúdiu na Oddelení kreslenia SVŠT v Bratislave, a súčasne sa venoval profesionálnej umeleckej tvorbe. Od roku 1945 dostal príležitosť organizovať výtvarný život na Slovensku a od roku 1950 pedagogicky pôsobil na novozaloženej Vysokej škole výtvarných umení (VŠVU) v Bratislave, kde bol v rokoch 19631968 a 19711974 aj rektorom.
Tvorba.
Venoval sa medailérskej tvorbe, napríklad pre vysoké školy tvoril rektorské a dekanské insígnie. Je najvýznamnejším predstaviteľom medailérskej tvorby na Slovensku. Tvoril aj monumentálne a komorné sochy. V rokoch 19751982 úzko spolupracoval s architektom Eugenom Kramárom, s ktorým výtvarne dotvoril námestia v Rajci, Rajeckých Tepliciach, Starej Turej a Prievidzi. 
V roku 1936 získal II. cenu Akadémie výtvarných umení na výstave poslucháčov akadémie v Prahe za reliéf "Pitva". O rok neskôr získal I. cenu za reliéf „Na pláži“. Za reliérne bronzové dvere na Slavíne získal v roku 1970 titul „Laureát štátnej ceny Klementa Gottwalda“ a o rok neskôr titul národný umelec.
Sophie Monková

Sophie Charlene Akland Monková, rodená Sophie Monková (* 14. december 1979) je austrálska speváčka, herečka a príležitostná modelka.
Biografia.
Narodila sa v Anglicku, ale jej rodičia sa presťahovali do Gold Coast v štáte Queensland v Austrálii. Bola členkou ženskej popovej skupiny Bardot, neskôr začala sólovú kariéru. Vydala album "Calendar Girl". Ako herečka hrala vo filmoch "Strašná haluz", "Klik - život na diaľkové ovládanie" a "Sex and Death 101".
Monkovej profesionálna hudobná kariéra začala v roku 1999, keď zareagoval na jeden inzerát, ktorý hľadal dievčatá spevácky a tanečne nadané dievčatá. Bol to inzerát pre nápad vytvoriť dievčenskú skupinu na účinkovanie v austrálskej mutácii reality show "Pop Idol" (u nás Slovensko hľadá superstar). Po viacerých výberových kolách sa Sophie stala členkou skupiny, ktorá bola nazvaná Bardot. Krátko po rozpade Bardot, Monková začala pracovať na svojej sólovej kariére. Vydala svoj prvý singel „Inside Outside“, ktorý neskôr vyšiel na albume s názvom "Calendar Girl".
In memoriam

In memoriam je ustálený latinský výraz, ktorý doslova znamená "„na pamäť“" alebo "„na pamiatku“", a používa sa v zmysle "„posmrtne“", napríklad pri udeľovaní vyznamenania a ocenení už zosnulým osobám. Časté je v prípade vojakov, policajtov, hasičov a pod. ktorí zahynú pri výkone služby. Niektoré krajiny majú dokonca aj špeciálne vyznamenania a ocenenia, ktoré sa udeľujú výhradne "in memoriam", za obetovanie vlastného života. Formu ocenenia má aj ich posmrtné povýšenie do vyššej hodnosti. Posmrtne však môžu byť udelené napríklad aj akademické tituly.
Ještěd

Ještěd () je vrch v severných Čechách v Česku, ktorý leží na juh od mesta Liberec. Na vrchole sa nachádza televízny vysielač Ještěd s rozhľadňou v technistickom architektonickom štýle. V jeho dolnej časti sa nachádza hotel spolu s reštauráciou. Na vrchol premáva dvojkabínková visutá lanová dráha.
Pod vrcholom sa nachádza Horní Hanychov, mestská časť Liberca. Od roku 1995 je masív Ještědu súčasťou Prírodného parku Ještěd (). Pred výstavbou vysielača na vrchole stál veľký kríž. Ještědské kríže majú svoju históriu od roku 1737, posledný stál do roku 1990. Jeho predchodca bol v 80. rokoch 20. storočia tajne odrezaný, údajne na pokyn vtedajšieho komunistického predsedu národného výboru v Liberci.
Lyžiarske stredisko.
Lyžiarske stredisko na Ještěde leží vo výške 540 V roku 2009 sa v Liberci konali Majstrovstvá sveta v severskom lyžovaní, ktorých skokanská časť sa odohrávala v Ještědskom areáli.
Karen Blixenová

Barónka Karen Blixenová (* 17. apríl 1885 – † 7. september 1962) celým menom "Karen von Blixen-Finecke" rodená "Karen Dinesen" bola dánska spisovateľka. 
Svoje diela písala v dánčine a angličtine pod pseudonymom Isak Dinesen. Jej najznámejšie dielo, memoáre "Spomienky na Afriku" ("Out of Africa") opisuje jej zážitky zo života v Keni. Kniha bola pod rovnomenným názvom v roku 1985 sfilmovaná (Spomienky na Afriku, Sydney Pollack).
HC Košice v sezóne 2007/2008

HC Košice v sezóne 2007/2008 hrali 15. sezónu v najvyššej slovenskej hokejovej súťaži. V tejto sezóne sa klub prebojoval až do finále, v ktorom prehral so Slovanom Bratislava 3:4 na zápasy.
Sezóna.
Káder.
Tréneri
V priebehu sezóny:
Liga.
Zápasy Základnej časti.
V základnej časti sa Košice stretli s každým súperom dvakrát doma a dvakrát vonku, okrem tímu Slovensko 20, s ktorým odohrali len po jednom zápase.V 23. a 34. kole mali voľno.
Zápasy Nadstavbovej časti.
V nadstavbe sa HC Košice stretol raz doma a raz vonku s tímami, ktoré obsadili dolné priečky v tabuľke.
Nedokončená pyramída

Nedokončená pyramída v Záwíja al-Arján alebo Bakova pyramída sa nachádza neďaleko Vrstvenej pyramídy pri dedine Záwíja al-Arján () v Egypte.
Podľa dochovaných stavebných značiek nie je možné presne určiť majiteľa pyramídy, ale použitý materiál a spôsob výstavby ju kladú do obdobia 4. dynastie, presnejšie medzi Snofrua, príp. Rachefa a Menkaureho. Dochované nápisy umožňujú nejednoznačný výklad, čo vytvára niekoľko hypotéz o jej staviteľovi: mohol ním byť Nebka, Neferkare, Vehemka alebo Radžedefov syn Baka, resp. Nebkare, Baufre či Džedefhor.
Pyramída a jej výskum.
Jej pozostatky tvorí veľká jama, ktorá mala byť dnom subštruktúry pyramídy, tj. podlahou zostupnej chodby a pohrebnej komory. V priestore komory sa našiel nezvyčajný oválny žulový sarkofág. Pokiaľ by bola stavba dokončená, mala by podobné rozmery ako Rachefova pyramída.
Stavbu v druhej polovici 19. storočia skúmal Alexandre Brasanti. Dnes sa dajú rozoznať pozostatky kamennej ohrady pyramídového komplexu a predpokladá sa pri ňom rozľahlé pohrebisko. Celý komplex sa však v súčasnosti nachádza v areáli vojenského priestoru, čo znemožňuje jeho ďalší archeologický výskum.
Tatran Handball Arena

Tatran Handball Arena je športová hala v Prešove. Je domovským stánkom hádzanárskeho klubu HT Tatran Prešov.Kapacita haly je 3 870 miest na sedenie. V blízkosti haly je bezplatné parkovisko pre 100 automobilov.
Hala je hlavne využívaná na hádzanú, avšak konajú sa v nej aj iné športové podujatia, koncerty, výstavy, veľtrhy a kongresy.
The Wind Cries Mary

„The Wind Cries Mary“ je pieseň skupiny The Jimi Hendrix Experience vydaná 5. mája 1967 ako tretí singel. Pieseň položená v F durovej stupnici, pričom gitarové sólo je prevažne hrané v F durovej pentatonike je považovaná za dobrú ukážku psychedelického blues-rocku. V Anglicku sa stala jednou z prvých Hendrixových hitov, nahratá bola po skončení improvizovaného hrania () piesne „Fire“. Časopis Rolling Stone zaradil skladbu na 370. miesto svojho zoznamu 500 najlepších piesní všetkých čias.
V USA bola pieseň prvýkrát vydaná v júni 1967 ako B strana k skladbe „Purple Haze“ a neskôr na albume Are You Experienced.
Pieseň údajne vznikla keď sa Hendrix pohádal s jeho vtedajšou priateľkou Kathy Etchinghamovou ohľadom jej varenia. Po tom čo naštvaná odišla z bytu, Hendrix napísal "The Wind Cries Mary", kde Mary bolo jej prostredné meno. Billy Cox, ktorý bol basgitarista Band of Gypsys a Hendrixov dlhoročný priateľ však uviedol, že Jimiho ovplyvnil Curtis Mayfield.
Survivors

Survivors je britský sci-fi televízny program, produkovaný spoločnosťou BBC. Seriál je remake staršieho televízneho seriálu Survivors (1975-1977), vytvorený Terry Nationom, ktorý ukazuje správanie skupiny ľudí, ktorí prežili celosvetovú epidémiu smrtiacej chrípky.
Dej.
Smrteľný vírus zasahuje Zem a ľudstvo stojí pred najväčšou skúškou vo svojej histórií. Každý človek bez ohľadu na svoje náboženstvo alebo farbu pleti je ochromený, najskôr nenápadne vyzerajúcou chrípkovou epidémiou, ktorá sa rozrastá do obrovských rozmerov a vymiera 90% ľudstva. Len mala hŕstka, tých čo odolali chrípke sa snaží prežiť..
Budúcnosť.
Druhá séria seriálu bola odvysielaná začiatkom roka 2010. Stanica BBC sa zatiaľ nevyjadrila o pokračovaní seriálu a prípadnej 3. sérii.
Buddy Holly

Buddy Holly, vlastným menom Charles Hardin Holley, (* 7. september 1936, Lubbock, Texas, USA – † 3. február 1959, Clear Lake, Iowa) bol americký spevák, skladateľ, jeden z priekopníkov rokenrolu. Napriek tomu, že jeho úspech trval iba rok a pol pred jeho smrťou pri havárii lietadla, podľa názoru kritika Bruce Edera je Holly „jedna z najtvorivejších osobností ranných čias éry rock and rollu“. Jeho dielo bolo inšpiráciou pre jeho súčasníkov, ale aj nasledujúce generácie hudobníkov vrátane The Beatles, The Beach Boys, The Rolling Stones, či Boba Dylana, a ovplyvnilo ďalšie smerovanie populárnej hudby.
Bol prvou osobnosťou, ktorú v roku 1986 uviedli do "Rokenrolovej siene slávy". V roku 2004 časopis "Rolling Stone" dal Hollyho na 13. miesto zoznamu "50 najväčších umelcov všetkých čias." 
3. februára 1959 zahynul pri leteckom nešťastí neďaleko Clear Lake v Iowe. Na palube s ním boli aj rock’nrollové hviezdy Ritchie Valens a Jiles Perry Richardson (The Big Bopper). Toto nešťastie neskôr Don McLean označil vo svojej piesni "American Pie" ako „"The Day the Music Died"“ – deň, kedy zomrela hudba.
Diskografia.
Počas svojho života vydal Buddy Holly iba tri albumy, no mal nahraných toľko piesní, že vydavateľstvo Coral Records z nich dokázalo ešte desať rokov po jeho smrti vydávať nové albumy a single, ktoré mali rôznu technickú kvalitu. Niektoré mali štúdiovú úroveň, niektoré boli skôr domácimi nahrávkami. Tie najjednoduchšie Hollyho hudobné ukážky boli do kvality komerčných diel upravované dodatočným pridaním hudobného sprievodu štúdiových hudobníkov. Najlepšie z nich boli často považované za jeho posmrtné single.
Dva albumy Buddy Hollyho sa nachádzajú v zozname "500 najlepších albumov všetkých čias", ktorý v novembri 2003 uverejnil časopis "Rolling Stone". Jeho debutový album "The „Chirping“ Crickets" je na 421. mieste, kompilácia 20 Golden Greats je 92. pozícii.
Na počesť Buddy Hollyho vyjde 28. júna 2011 kompilácia "Rave On Buddy Holly", na ktorej spolupracovali Patti Smith, Paul McCartney, Lou Reed, ako aj Graham Nash, Julian Casablancas či Cee Lo Green.
Għar Dalam

Jaskyňa Għar Dalam (zjednodušene písané tiež ako Ghar Dalam, slovensky „Jaskyňa temna“), je jaskyňa (a súčasne i múzeum) na juhovýchodnom pobreží ostrova Malta neďaleko sídliska Birzebbugia. Je známa ako nálezisko prehistorických zvieracích kostier a keramiky prvých obyvateľov ostrova. Nález keramických úlomkov na tomto mieste dal tiež meno celej historickej perióde Ghar Dalam, ktorá trvala približne od roku 5200/5000 pred Kr. do 4500 pred Kr. Niektoré pramene považujú túto keramiku za vôbec najstaršiu keramiku v pobrežných oblastiach Stredozemného mora. 
Jaskyňa, ktorá bola preskúmaná už koncom 19. storočia, je hlboká asi 144 metrov (podľa niektorých prameňov i hlbšie) a obsahuje niekoľko vrstiev usadenín s nálezmi. V najstarších vrstvách boli nájdené kosti dávno vyhynutých druhov ako trpasličí slon, hroch a iných, o veku ktorých existujú rôzne, čiastočne si odporujúce údaje (vek je odhadovaný na 180 000 až 500 000 rokov). Ďalšie vrstvy obsahujú pozostatky zvierat ako jeleň a medveď, ktorých vek sa odhaduje približne na 18 000 rokov. Najmladšia vrstva obsahuje vôbec prvé dôkazy o ľudských sídliskách na ostrove z doby približne 5000 pred Kr. (keramika a ďalšie predmety).
Systematicky a vedecky bola jaskyňa po prvýkrát preskúmaná v roku 1885, sprístupnená verejnosti bola však až v roku 1933; počas druhej svetovej vojny bola používaná ako protiletecký kryt. Roku 1980 došlo k nenapraviteľnej strate, keď zo susediaceho múzea boli odcudzené rôzne predmety zbierky, mimo iného i štyri kly trpasličieho slona a detská lebka z neolitu.
Zlatý fond denníka SME

Zlatý fond denníka SME je digitalizovaná zbierka diel, prevažne významných spisovateľov slovenskej literatúry, na ktoré sa už nevzťahujú autorské práva. Všetky diela sú voľne dostupné s licenciou Creative Commons CC BY-NC-ND 2.5, umožňujúcou ich v neupravenej podobe s uvedením pôvodu slobodne šíriť a využívať na nekomerčné účely.
Projekt realizuje denník SME, zakladateľom a autorom idey je novinár a spisovateľ Tomáš Ulej. Odborným garantom projektu je Ústav slovenskej literatúry Slovenskej akadémie vied v spolupráci s Univerzitnou knižnicou v Bratislave a Slovenskou národnou knižnicou. Diela sú na internete dostupné od 7. decembera 2006 a na projekte už spolupracovalo vyše 280 dobrovoľných digitalizátorov.
Van Morrison

Van Morrison (George Ivan Morrison, OBE, * 31. august 1945, Belfast, Severné Írsko) je všeobecne uznávaný spevák, skladateľ, básnik a multiinštrumentalista, nositeľ "Radu britského impéria," držiteľ hudobnej ceny Grammy.
Van Morrison patrí k najvýznamnejším predstaviteľom doterajšej histórii populárnej hudby. Okrem suverénneho spevu, je uznávaným hudobný skladateľom a mnohostranne nadaným hudobníkom. Hrá na gitare, saxofóne, klávesových nástrojoch, fúkaciu harmonike, či bicích. Hudobne čerpá z R&amp;B a z keltskej hudby a preberá vplyvy rocku, folku, soulu, džezu i country. K jeho prvým úspešným piesňam patrí „Gloria“, ktorú naspieval ešte ako člen skupiny Them. Túto pieseň nahrala v roku 1975 aj Patti Smith na svoj debutový album "Horses". 
Ďalšie významné skladby Van Morrisona sú, skladba storočia „Brown Eyed Girl“, „Moondance“, „Domino“, či „Wild Night“, nahral 35 hudobných albumov, z ktorých je najuznávanejší "Astral Weeks" (1968 - na 19. priečke v zozname "500 najlepších albumov všetkých čias" časopisu "Rolling Stone") a komerčne úspešný "Moondance" (1970 časopis "Rolling Stone" ho zaradil na 65. miesto). 
Van Morrison je držiteľom šiestich ocenení Grammy, v roku 1993 bol uvedený do "Rock and Roll Hall of Fame" a v roku 2003 ho uviedli do Siene slávy pesničkárov ("Songwriters Hall of Fame")..
Robert Kovač

Robert Kovač (* 6. apríl 1974, Berlín, Západné Nemecko) je chorvátsky futbalový reprezentant, ktorý hrá na poste obrancu. V súčasnosti je hráčom klubu Dinamo Zahreb.
Kariéra.
Kariéru odštartoval v nižších súťažiach v kluboch Rapid Wedding a Hertha Zehlendorf. V nemeckej bundeslige debutoval v drese FC Norimberg v roku 1995. Neskôr hral za Bayer Leverkusen (1996-2001), Bayern Mníchov (2001-2005). V rokoch 2005-2007 hrával v taliansku - Juventus Turín. V roku 2007 sa na jednu sezónu vrátil do Nemecka do klubu Borussia Dortmund. V roku 2009 prestúpil do chorvátskeho klubu Dinamo Zahreb.
Reprezentácia.
V chorvátskej reprezentácií odohral 80 zápasov bez streleného gólu. Zúčastnil sa dvoch Majstrovstiev sveta (2002, 2006) a Majstrovstiev Európy 2004.
Súkromný život.
Jeho manželkou je Anica Kovačová, s ktorou má 3 deti. Brat Niko bol jeho spoluhráčom počas pôsobenia v Mníchove i Leverkusene. Pravidelne hrávali aj v chorvátskej reprezentácií.
Hrad Malbork

Hrad Malbork () leží v meste Malbork v severnom Poľsku v Pomoranskom vojvodstve.
Hrad je príkladom stredovekej pevnosti, za čo bol zapísaný zoznam svetového dedičstva UNESCO. Je to najväčší gotický hrad postavený z tehly.
Dejiny.
Rád nemeckých rytierov začal stavať hrad asi v roku 1274, ako stredisko výbojov proti pohanským Prusom. V roku 1309 presídlil do Malborku veľmajster rádu nemeckých rytierov z Milána a odvtedy sa stal Malbork trvalým sídlom veľmajstrov Rádu nemeckých rytierov. Začalo sa s prestavbami a prístavbami pôvodného hradu, ktorý pomenovali horným hradom. Základom hradného komplexu sa stal tzv. prostredný hrad a okrem neho pribudlo aj rozsiahle predhradie. Najväčší rozsah dosiahol hradný komplex za čias veľmajstra Winricha z Kniprode (1351 - 1382). 
Tvrdza veľmajstra nebola dobytá počas obliehania poľsko-litovskými vojskami pod vedením kráľa Vladislava II. Jagela po bitke pri Grünwalde v roku 1410. Počas trinásťročnej vojny v roku 1456 sa vzbúrili námezdní žoldnieri rytierskeho rádu, zmocnili sa hradu aj mesta a o rok ho predali. Hrad kúpil kráľ Kazimír IV. Jagelovský. Tento stav potvrdila aj toruňská mierová zmluva z roku 1466. V poľských rukách ostal Malbork až do delenia Poľska v roku 1772. V tom čase došlo k posilneniu poľského obyvateľstva v meste a začiatkom 18. storočia tu sídlil kratší čas aj poľský kráľ Stanislav I. Leszczyński. 
Hrad bol poškodený počas vojen so Švédskom, delenia Poľska a Napoleonskych vojen, preto ho rekonštruovali od roku 1817. Od roku 1877 bol hrad znovu rekonštruovaný K. Steinbrechtom až do jeho smrti v roku 1923, práce pokračovali do roku 1945, kedy bol silno poškodený Červenou armádou počas bojov o mesto. Rekonštrukcia prebieha dodnes.
Hviezdny čas (Star Trek)

Hviezdny čas sa vyskytuje pravidelne v Star Treku. Ide o päťcifernú dekadickú číselnú hodnotu zaokrúhlenú na jedno desatinné miesto. Nahradzuje formát dátumu, ktorý používa gregoriánsky kalendár. Bol zavedený na navodenie predstavy vzdialenej budúcnosti a na približné určenie po sebe nasledujúcich udalostí bez nutnosti uvedenia roku. Z týchto dôvodov nie je deterministický algoritmus na prevod do iného formátu. "Trekkies" gregoriánsky formát dátumu dopočítavajú podľa chronológie udalostí, ktoré nastali pred alebo po epizóde, prípadne sú v nej spomínané. V pôvodnom seriáli "Star Trek (seriál)" nebol hviezdny čas používaný príliš dôsledne, od čoho sa dištancujú aj tvorcovia seriálu.
Novší "" a za ním nasledujúce série pristupujú k tvorbe hviezdneho času systematickejšie. 
Hviezdny dátum má tvar XXXXX,X. Hodnoty môžu byť len prirodzené čísla, začína číslom 4, ktoré predstavuje 24. storočie, nasleduje číslo sezóny seriálu. Zvyšný interval priraďujú scenáristi jednotlivých epizód v pridelenom rozsahu. Desatinné miesto predstavuje časť roku .
"Kapitánov denník, hviezdny čas 43989,1." (ST:TNG 3x26)&lt;br&gt;
"Denník 1. dôstojníka, hviezdny čas 44001,4." (ST:TNG 4x01)
Denný čas má bežný tvar YY:YY. Zároveň sa používa rovnaký denný rytmus (ráno, obed, večer) ako v bežný pozemský deň.
"Očakával som tvoj príchod až v 19:00... Uvidíme sa večer." (ST:TNG 4x25)&lt;br&gt;
"Po troch dňoch pokusov by si mohol nájsť chvíľku." (ST:TNG 5x07)
Sergej Volkov

Sergej Volkov môže byť:
Lunar Reconnaissance Orbiter

Lunar Reconnaissance Orbiter (LRO) je sonda, ktorú americká agentúra NASA vyslala na obežnú dráhu okolo Mesiaca. Štart sa uskutočnil 18. júna 2009 a satelit do vesmíru vyniesla raketa Atlas V. LRO je prvou misiou vízie vesmírneho prieskumu ("Vision for Space Exploration") deklarovanej G. Bushom v roku 2004. Cieľom misie je podporiť túto víziu. Úlohou LRO je mapovať povrch Mesiaca a hľadať možné miesta na pristátie ľudskej posádky - návrat ľudí na Mesiac.
Predbežná podoba bola dokončená vo februári 2006 a kritický design bol dokončený v novembri 2006.
Hlavné úlohy misie.
Vývoj prebiehal v laboratóriu NASA, Goddard Space Flight Center. LRO bude krúžiť okolo Mesiaca na polárnej dráhe a dĺžka hlavnej misie je jeden rok. Po ukončení hlavnej misie môže LRO slúžiť ako komunikačný satelit pre iné pozemné misie na Mesiac, ako pozemné sondy alebo rovery podobné MER.
Opis sondy.
Sonda nesie súbor šiestich vedeckých prístrojov a jeden technologický experiment:
Mapovanie povrchu Mesiaca vo vysokom rozlíšení umožní vidieť niektoré väčšie kusy vybavenia, ktoré tu zostali od poslednej výpravy na Mesiac.
Priebeh letu.
Štart sondy LRO sa uskutočnil 18. júna 2009 v čase 21:32:00 UT. O 21:46:06 UT bola sonda aj s 2. stupňom rakety navedená na vyčkávaciu dráhu. Znovuzažihnutý druhý stupeň potom naviedol teleso na translunárnu dráhu. Od vtedy už nepotrebného 2. raketového stupňa sa vlastné teleso sondy oddelilo v čase 22:16:45 UT.
Na ceste k Mesiacu sonda vyklopila a rozložila panel fotovoltaických batérií a tiež parabolickú anténu. Nasledujúci deň po štarte, v čase 22:16 UT prebehla prvá, 38-sekundová korekcia dráhy. 23. júna bola sonda navedená na obežnú dráhu okolo Mesiaca. Štyridsať minút trvajúci manéver dostal sondu na dočasnú dráhu v tvare výstrednej elipsy. Túto dráhu sonda potom ešte niekoľkokrát výrazne upravovala. 30. júna sa zapli kamery sondy a vznikli prvé zábery povrchu. V priebehu júla a augusta 2009 sa testovali systémy sondy a prebiehala kalibrácia jej prístrojov.
17. júla NASA zverejnila prvé snímky povrchu Mesiaca vytvorené sondou LRO, ktoré zachytávajú miesta pristátí pilotovaných kozmických lodí programu Apollo. Na snímkach sú viditeľné štartovacie časti lunárnych modulov, ktoré zostali na povrchu a dlhé tiene, ktoré vrhajú. V mieste pristátia Apolla 14 sa dajú zreteľne vidieť dokonca aj stopy astronautov.
Goddardovo centrum pre vesmírne lety

Goddardovo centrum pre vesmírne lety () je hlavným výskumným centrom NASA, založeným 1. mája 1959 ako prvé centrum NASA pre vesmírne lety. GSFC zamestnáva približne 10 000 zamestnancov a dodávateľov a nachádza sa približne 10 kilometrov severovýchodne od Washington v Marylande v USA. Centrum je pomenované po Dr. Robertovi H. Goddardovi, jednom z pionierov výskumu moderného raketového pohonu. 
GSFC sú najväčšou organizáciou kombinujúcou vedcov a inžinierov, špecializujúcich sa na zvyšovanie vedomostí o Zemi, slnečnej sústave a vesmíre v USA. GSFC je hlavným americkým laboratóriom pre vývoj a prevádzku bezpilotných vedeckých kozmických sond. Vedec GSFC John Mather spoluzískal v roku 2006 Nobelovu cenu za fyziku pre svoju prácu na družici COBE. GSFC funguje aj na sledovanie satelitného systému pre National Oceanic a Atmospheric Administration (NOAA) a iných umelých vesmírnych telies a zberu dát. 
GSFC riadi prevádzku mnohých medzinárodných projektov a projektov pre NASA vrátane Hubbleovho vesmírneho ďalekohľadu (HST), Programu Explorer, Discovery a ďalších. V minulosti stredisko spravovalo Comptonovo gama observatórium, družicu COBE a ďalšie. 
Spravidla platí, že bezpilotné vedecké misie a observatória na obežnej dráhe Zeme sú riadené z GSFC, kým planetárnych bezpilotné misie riadi Jet Propulsion Laboratory (JPL).
Jet Propulsion Laboratory

Jet Propulsion Laboratory (skr. JPL, dosl. "laboratórium prúdového pohonu") je inštitúcia, ktorá sa zaoberá vývojom pohonných jednotiek pre sondy a lietadlá Národného úradu pre letectvo a kozmonautiku (NASA), manažovaná California Institute of Technology. Medzi úspešné sondy, ktoré boli vyrobené v tomto laboratóriu, patria napríklad Galileo, Mars Pathfinder, alebo dvojčatá Mars Exploration Rover. Laboratórium sídli na pomedzí miest La Cañada Flintridge a Pasadena v južnej Kalifornii v USA, jeho adresa je uvádzaná v oboch mestách.
Bielovežský národný park

Bielovežský národný park () je poľský národný park nachádzajúci sa v Podleskom vojvodstve, na východe Poľska, pri hraniciach s Bieloruskom. Na území Bieloruska nadväzuje na Národný park Bielovežský prales. Predmetom ochrany je pôvodný prales známy pod označením Bielovežský prales, ktorý zasahuje značnú časť priľahlého Bieloruska a populácie zubra európskeho a iných divokých zvierat. Národný park možno navštíviť len po dohode so strážcami parku, peši alebo na bicykli.
Od roku 1979 je národný park súčasťou svetového kultúrneho dedičstva UNESCO.
Opis.
Park sa nachádza v nížine na riekach Narewka, Hwoźna a Łutownia, územím pretekajú aj menšie riečky Przedzielna, Sirota a Orłowka. Občas sa vyskytujú močiare. Pôdy sú priepustné a piesčité. Prales je zmiešaný, s prevahou listnatých stromov, pozoruhodné sú storočné duby. V rezervácii žijú voľne zubry a iné zvieratá. Turisti sa môžu pohybovať len po vyznačených cestách.
Okolité dediny.
Z okolitých dedín je najdôležitejšia Białowieża, ďalej sú to Pogorzelce, Teremiski a Zamosze.
Marcel Breuer

Marcel Lajos Breuer (* 21. máj 1902, Pécs, Maďarsko – † 1. júl 1981, New York, New York, USA), bol nemecko-americký architekt a dizajnér nábytku maďarského pôvodu. Patril medzi významných modernistov, tvoril najmä štandardné a jednoduché formy. Mal židovský pôvod, narodil sa v Maďarsku, dlhší čas študoval a pracoval v Nemecku a neskôr, až do konca svojho života, v USA.
Život a dielo.
Pre svojich kolegov bol známy pod prezývkou "Lajkó". V 20. rokoch 20. storočia študoval na známej nemeckej škole Staatliches Bauhaus. Škola presadzovala študijný plán, ktorý tvorili poznatky z umenia, remesla a technológie. Breuer získal pozíciu vedúceho stolárskej dielne. Tvoril v Berlíne, navrhoval domy a komerčné priestory. Po príchode nacistov k moci, sa v 30. rokoch odsťahoval z Nemecka do Švajčiarska a potom do Londýna. Neskôr vyučoval na Harvardovej univerzite. V tomto období spolupracoval so svojím kolegom z Bauhausu Walterom Gropiusom (tiež prednášal na Harvarde) na dizajne niekoľkých domov v okolí Bostonu. V roku 1946 odišiel z Harvardu a založil si kanceláriu v New Yorku. Prvé jeho dokončené dielo po vojne bol Geller House na Long Islande. Pre priestrannú drevenú konštrukciu bol novinármi dom označený ako „dom budúcnosti“. V roku 1953 vyhral so súťažným návrhom pre Budovu UNESCO v Paríži.
Bol priekopníkom rúrkovitého oceľového nábytku, neskôr začal experimentovať aj s drevom, preglejkou a hliníkom. Jeho pravdepodobne najznámejším dielom sa stala tzv. "„Wassilyho“ stolička" (1925-26).
Angel Dust

Angel Dust je v poradí štvrtý štúdiový album americkej rockovej skupiny Faith No More. Je to ich najúspešnejší album. Celosvetovo sa predalo vyše 3 miliónov kópií. Medzi najväčšie hity patrili "„Midlife Crisis“", "„Everything's Ruined“", "„A Small Victory“" a "„Easy“".
Asnières-sur-Seine

Asnières-sur-Seine je mesto v severozápadnej časti metropolitnej oblasti Paríža vo Francúzsku v departemente Hauts-de-Seine a regióne Île-de-France. Má 75 000 obyvateľov. Od centra Paríža je vzdialené . 
Asnières leží na pravom brehu Seiny. V minulosti bolo spojené s Gennevilliers. 
Zaujímavosťou je, že na území Asnières vznikol v roku 1899 prvý cintorín zvierat na svete ("Cimetière des chiens"). Pochovávané tu nie sú len psy, mačky či vtáky, ale aj kone, levy a opice.
Zo speváckeho zboru mesta Asnières v 70. rokoch vznikla známa skupina Les Poppys. Pôvodne sa volala "Petits Chanteurs d'Asnières".
Vývoj počtu obyvateľov.
"Počet obyvateľov"
HC Košice v sezóne 2008/2009

Sezóna 2008/2009 bola pre HC Košice šestnástou sezónou v najvyššej slovenskej hokejovej súťaži. V tejto sezóne sa klub prebojoval až do finále, a po minuloročnej skúsenosti dokázali získať titul Majster Slovenska v ľadovom hokeji.
Prípravné zápasy.
Počas letnej prípravy na sezónu odohral HC Košice niekoľko prípravných zápasov.
Cassovia Hockey Cup - Tatranský pohár.
Individuálne ocenenia na turnaji.
Najlepší brankár - Miroslav Lipovský (Košice)
Najlepší obranca - Michal Segľa (Poprad) 
Najlepší strelec - Viktor Ujčík (Vítkovice) 
Najproduktívnejší hráč - Stanislav Gron (Košice)
Sezóna.
Káder.
Tréneri
Liga Majstrov.
Kvalifikácia.
Klub HC Košice sa nakoniec nekvalifikoval do hlavnej fázy Hokejovej ligy majstrov v sezóne 2008/2009
Liga.
Zápasy Základnej časti.
V základnej časti sa Košice stretli s každým súperom dvakrát doma a dvakrát vonku, okrem tímu HK Orange 20, s ktorým odohral len po jednom zápase.V 13. a 26. kole mal voľno.
Nadstavbová časť o 1.-6. miesto.
V nadstavbe sa HC Košice stretli raz doma a raz vonku s tímami, ktoré obsadili prvých šesť priečok v tabuľke.
Kuej-šan

Kuej-šan alebo Kuej-šan Tao/Kuej-šan-tao (pchinjin: Guishan (Dao), angl. prepis "Kueishan(tao)"; po slovensky "ostrov korytnačej hory") je ostrov vulkanického pôvodu, nachádzajúci sa na severozápadnom pobreží Taiwanu. V minulosti bola na ostrove vojenská základňa, v súčasnosti (od roku 2000) je tu zriadená prírodná rezervácia.
Ostrov je tvorený prevažne andezitovými Lávovými prúdmi a vulkanoklastikami a predstavuje posledné zvyšky stratovulkánu. Vek vulkánu sa odhaduje na koniec pleistocénu, no v oblasti stále pretrváva fumarolická akivita.
Ta-tun

Ta-tun je názov pre skupinu asi 20 stratovulkánov a iných vulkanických foriem, nachádzajúcu sa na severnom konci ostrova Taiwan, asi 15 km od hlavného mesta Taipei. Pole je tvorené prevažne andezitovými horninami, jeho vek sa odhaduje na koniec pleistocénu. V súčasnosti v oblasti stále pretrváva fumarolická aktivita a zvýšený tepelný tok v oblasti je využívaný na získavanie geotermálnej energie.
Bágmatí

Bágmatí (písané aj Bagmati) je jedna zo 14 zón Nepálu. Je pomenovaná podľa rieky Bágmati. Leží v strednej časti Nepálu. Oblasť zahŕňa aj údolie Kathmandu s predmestiami majúcimi 1,5 milióna obyvateľov. Bágmati je rozdelená na 8 okresov.
Bherí (zóna)

Bherí (भेरी अञ्चल; písané aj Bheri; krátky tvar Bher) je jedna zo 14 zón Nepálu. Nachádza sa v stredozápadnej časti Nepálu. Hlavným mestom je Nepálgandž. Bherí sa delí na 5 okresov.
Dhawalágiri

Dhawalágiri alebo Dhaualágiri (písané aj Dhau(a)lagiri, nepálsky धौलागिरी) je jedna zo 14 zón Nepálu. Je rozdelená na 4 okresy. Nachádza sa v západnej časti Nepálu. Báglung je hlavným mestom tejto oblasti. Kráľovský poľovný revír (), jediná poľovná rezervácia v Nepále, sa rozprestiera v tejto oblasti.
Gandakí (zóna)

Gandakí (písané aj Gandaki; krátky tvar Gandak) je jedna zo 14 zón Nepálu. Leží v západnej časti Nepálu. Je pomenovaná podľa siedmich prítokov vytvárajúcich rieku Gandak. Pokhara je jej regionálne správne stredisko. Je aj rodiskom Bhanubhakta Ačharja, prvého básnika Nepálu. Gandakí je rozdelená na 6 okresov.
Džanakpur (zóna)

Džanakpur je jedna z 14 zón Nepálu, rozprestierajúca sa od hraníc s Indiou na juhu až po hranice s Tibetom na severe. Hlavným mestom je Sindhulimadhi Kamalamai. Najväčším mestom je Džanakpur, blízko hranice s Indiou. Je to mesto s dávnou hinduistickou históriou.
Karnálí

Karnálí (písané aj "Karnali"; krátky tvar Karnál) je jedna zo 14 zón Nepálu nachádzajúca sa v jeho severozápadnej kopcovitej časti. Karnálí je rozdelená na 5 okresov.
Správnym strediskom je Džumlá. Karnálí je najvzdialenejší región Nepálu, nie je sprístupnený cestami. V Simikote a Džumlá sú letiská zaisťujúce spojenie so zvyškom krajiny.
V Karnálí leží niekoľko Nepálskych národných parkov: Šej Phoksundo (s jazerom Phoksundo), známy svojimi snežnými leopardami, je najrozľahlejším parkom Nepálu s rozlohou 3 555 km²; ďalším skvostom je oveľa menší národný park Rára s jazerom Rara, najrozľahleším jazerom Nepálu, majúci rozlohu 106 km².
Koší (zóna)

Koší je jedna zo 14 zón Nepálu. Pozostáva zo 6 okresov. Správnym strediskom je Dharán Bázár, najväčším mestom je Birátnagar.
Lumbiní

Lumbiní (písané aj Lumbini; krátky tvar Lumbin) je jedna zo 14 zón Nepálu. 
V Lumbini je rodisko Budhu - zakladateľa budhistickej filozofie. Správnym strediskom oblasti je Butwál. Lumbini je rozdelené na 6 okresov.
Peng-ťia Jü

Peng-ťia Jü (pchinjin: Pengjia Yu; v inom (anglickom?) prepise "Pengchiahsu" - Peng-ťia-(?)su) je ďalší zo skupiny piatich ostrovčekov vulkanického pôvodu, nachádzajúcich sa vo Východočínskom mori, ktoré sú pod správou Taiwanu. Ostrov predstavuje 129 m vysoký vrchol stratovulkánu, aktívneho v pleistocéne. V súčasnosti sú jediným prejavom vulkanickej aktivity činné fumaroly.
Mahákálí

Mahákálí (krátky tvar Mahákál) je jedna zo 14 zón Nepálu. Rozprestiera sa pozdĺž západnej nepálskej hranice s Indiou, ohraničenej riekou Káli (Mahá Káli). V najsevernejšej časti hranice dlho pretrvávali hraničné rozpory s Indiou (oblasť Kálápáni). Správnym strediskom je Dadeldhurá. Najväčším mestom je Mahendranagar. Mahakali je rozdelené na 4 okresy.
Na území zóny sa nachádza bývalá nepálska chránená oblasť divej zveri, v súčasnosti národný park Suklaphanta na rovinách Teraj.
Mečhí

Mečhí (písané aj "Mečhi"; krátky tvar Mečh) je jedna zo 14 zón Nepálu. Správne stredisko je Ilám. Nachádza sa vo východnej časti Nepálu, hraničí s Indiou na východe a juhu a s Tibetom na severe. Mečhí je rozdelené na 4 okresy.
Nárájaní (zóna)

Nárájaní (písaní aj "Nárájani"; krátky tvar Nárájan) je jedna zo 14 zón Nepálu. Leží v Teraj a hraničí s Indiou na juhu. Väčšími mestami sú Hetauda, Bharatpur a Birgandž.
Na území Nárájaní leží najstarší a najznámejší nepálsky národný park Čhitwan ( 932km² ), považovaný za jednu z najrozmanitejších prírodných rezervácií Ázie, známej svojimi bengálskymi tigrami a indickými nosorožcami. Na juhovýchode je park doplňovaný prírodnou rezerváciou Parsa s rozlohou ďalších 499km².
Nárájaní je jednou z mála oblastí, ktoré boli až doteraz relatívne nedotknuté nepokojmi maoistických povstalcov. Je jednou z relatívne prosperujúcich oblastí Nepálu so živým obchodom s Indiou, dôsledky čoho zreteľne vidno v pohraničnom meste Birgandž. 
Hetauda je správnym stredisko tejto oblasti. Nárájaní je rozdelené na 5 okresov.
Ráptí

Ráptí je jedna zo 14 zón Nepálu. Je rozdelená na 5 okresov. Správnym strediskom je Tulsípur a najväčším mestom je Tribhuvannagar.
Okres Dáng pozostáva z vnútorných údolí na Teraji plus časti priľahlých horských reťazí. Tu sa pohorie Siwálik týči do výšky 600 metrov a rozdeľuje sa na dve horské pásma. Južná reťaz Dundwa začína niekoľko kilometrov severne od nepálsko-indickej hranice. Severné pohorie Dáng oddeľuje údolia Deukhuri a Dáng. 2000-metrové pohorie Mahábhárat hraničí s údolím Dáng na severe. 
Rieka Rápti tečie pozdĺž údolia Deukhuri (potom ako sa predrala stržou v pohorí Mahábhárat) a vlieva sa do rieky Karnáli. Údolie Dáng odvodňuje rieka Babai, ďalší prítok rieky Karnáli. 
Okres Pjúthán má bohato zavodňované oblasti pestovania ryže.
Ešte pred pár desiatkami rokov boli údolia Dáng a Deukhuri oblasťami s výskytom malárie a prakticky boli neobývateľné okrem etnickej skupiny Tharu, ktorá si zdá sa vyvinula určitý stupeň odolnosti. Vláda začala s používaním DDT na potláčanie komárov, takže sa tento relatívne rovný, úrodný a dobre zavodnený kraj stal užitočným pre osadníkov z hôr.
Okresy Pjúthán a Rolpá sa rozprestierajú na sever od 3000-4000 metrov vysokých pohorí. Ľudia tu žijú v malých dedinkách v horách až do výšky 2 500 metrov. Nakoľko je poľnohospodárstvo mimo údolných vôd ťažké, chovajú aj ovce, kozy a dobytok a predávajú maslo, pestujú subtropické a teplomilné ovocie, ako sú citrusy a ázijské hrušky, a sťahujú sa za prácou. 
Rúkum je najsevernejší okres zóny Ráptí. Leží na sever od údolia rieky Rápti, od najvýchodnješích prítokov rieky Bhéri až k južným svahom pohoria Dhaulágiri Himál. Je riedko obývaný, ale v lete využívaný pastiermi. Sú tu aj obydlia utečencov z Tibetu.
Sagarmáthá (zóna)

Sagarmáthá ( सगरमाथा अञ्चल ) je zóna na východe Nepálu. Je rozdelená do 6 okresov. Väčšími mestami v tejto zóne sú Trijuga či Lahán. Správnym strediskom oblasti je Trijuga. Sagarmáthá má svoje meno podľa nepálskeho mena pre Mount Everest, ktorý sa nachádza v najsevernejšej časti zóny v národnom parku Sagarmatha (1148 km²).
Setí (zóna)

Setí (písané aj Seti; nepálskym písmom सेती जिल्ला) je jedna zo 14 zón Nepálu. Dhangadhi je najväčším mestom Setí, správnym strediskom je Dipajal-Silgadhi.
Ceng Jü

Ceng Jü/Ceng-jü (pchinjin: Zeng Yu/Zengyu) je podmorský vulkán, nachádzajúci sa v hĺbke 418 m pod hladinou mora v Juhočínskom mori, asi 100 km severne od pobrežia Taiwanu. Sopečná činnosť v oblasti vo forme unikajúcich plynov bola pozorovaná začiatkom 20. storočia japonskými rybármi, bližšie údaje však nie sú známe.